Ringeren i Notre Dame (1996)

Ringeren i Notre Dame (originaltittel: The Hunchback of Notre Dame) er en amerikansk animert eventyr-drama og filmmusikal fra 1996, produsert av Walt Disney Studios. Filmen er lagt til Paris på slutten av 1400-tallet og handler om en misdannet unge som under oppveksten blir tvunget til å bo i et av klokketårnene i Notre-Dame-katedralen. Som voksen blir han kjent under navnet "Ringeren i Notre Dame". Historien er basert på Victor Hugos roman med samme navn.

Filmen er den 34. i rekken av Disneys klassikere.

Handling
Handlingen er lagt til Paris i 1482. Fire sigøynere prøver å komme usett inn i Paris, men blir stoppet av Dommer Frollo. Den ene sigøyneren har et barn med seg som vaktene vil ta fra henne, og derfor bestemmer hun seg for å prøve å flykte unna til fots. Frollo forfølger henne på hest. Utenfor Notre Dame tar han henne igjen og prøver å ta babyen fra henne. Hun ender opp med å falle og slå hodet mot steintrappa foran Notre Dame. Frollo finner ut at barnet er misdannet og bestemmer seg for å hive det i brønnen, men han blir i siste øyeblikk stoppet av erkediakonen. Han forlanger at Frollo tar seg av barnet som sitt eget. Frollo går med på dette, men krever at barnet bli boende i kirken der ingen kan se ham. 

Barnet vokser opp i kirken under navnet Quasimodo. Her deler han tilværelse med tre steinfigurer. Lengselsfullt stirrer han og de tre kompisene ned på torget der årets fest for gjøglere, narrer og vanlige folk pågår for fullt. Quasimodo vil så gjerne være med. Derfor trosser han Frollos forbud mot å forlate klokketårnet. Der ute møter han den vakre sigøynersken Esmeralda og hennes livlige geit Djali. Sammen dras de inn i et halsbrekkende eventyr fylt av spenning og overraskelser.

 Om filmen 

 Popularitet og økonomi 
Ringeren i Notre Dame ble meget populær, spesielt utenfor USA. Den innbrakte $325,5 millioner på verdensbasis, hvorav $100 millioner i USA. Den havnet på en 15. plass over de mest innbringende filmene i USA i 1996 og på femteplass på verdensbasis. Den ble den mest besøkte filmen i Frankrike i 1996.

Produksjonskostnadene var på $100 millioner. 

 Anmelderne 
Den fikk blandet mottakelse av anmelderne, noe som gjenspeiles at den har fått 71 % på Rotten Tomatoes. Den amerikanske anmelderen Roger Ebert gav den toppkarakter, mens Leonard Maltin gav den 3 av 4 stjerner.

Rolleliste (stemmegivere) 
 Rolle  Orig. stemmer  Norske stemmer Quasimodo  Tom Hulce  Ola Fjellvikås Esmeralda  Demi Moore (dialog)Heidi Mollenhauer (sang)  Benedicte Adrian Frollo  Tony Jay  Even Stormoen (dialog)Paul Åge Johannessen (sang) Phoebus  Kevin Kline  Nicolay Lange-Nielsen Clopin  Paul Kandel  Sigve Bøe Hugo  Jason Alexander  Brede Bøe Victor  Charles Kimbrough  Trond Brænne (dialog)Geir Rebbestad (sang) Laverne  Mary Wickes  Turid BalkeJane Withers (Øvrig dialog) Erkediakon  David Ogden Stiers  Thorbjørn Lindhjem Brutus  Corey Burton  Harald Mæle Strutus  Bill Fagerbakke  Ivar Nørve Quasimodos mor  Mary Kay Bergman  Jannike Kruse

Sanger

 Klokkene i Notre-Dame
 Sigve Bøe
 Thorbjørn Lindhjem
 Paul Åge Johannessen

 Ute
 Ole Fjellvikås

 De utstøtte
 Benedicte Adrian

 Bakvendtdagen
 Sigve Bøe

 Himmel og Helvete
 Ole Fjellvikås
 Paul Åge Johannessen

 En kar som du
 Brede Bøe
 Geir Rebbestad
 Turid Balke

 Mirakelgården
 Sigve Bøe

 Referanser 

 Eksterne lenker 



Kategori:Filmer fra 1996
Kategori:Animerte eventyrfilmer fra USA
Kategori:Animerte barnefilmer fra USA
Kategori:Animerte dramafilmer fra USA
Kategori:Animerte filmmusikaler fra USA
Kategori:Disney-filmer
Kategori:Engelskspråklige filmer
Kategori:Filmer basert på verk av Victor Hugo
Kategori:Filmer lagt til Paris